Skole

**Liberia;** Vi har hatt samarbeidsmøter med partneren vår i Metodistkirken for å planlegge hvordan vi kan styrke samarbeidet mellom hjem og skole ved skolene som Misjonsalliansen allerede har bygget. Det er ikke alltid like stor forståelse for viktigheten av skolegang blant foreldre og ledere på landsbynivå og dette blir avspeilet i den høye `drop-out` prosenten fra skolene. Det blir derfor lagt vekt på å øke motivasjon til elevene gjennom skoleklubbene, informasjon til foreldre og ledere og motiveringskurs for lærerne.

Vann og sanitær

Mange mennesker vil få tilgang på rent vann i 2018. Dette kan bety forskjell på liv og død for de minste og mest sårbare. Forekomsten av diare og vannbårne sykdommer er høy både i Sierra Leone og Liberia, og forebygging er den beste måten å forbedre helse og livskvalitet på. Begge disse stedene har vi stort fokus på WASH (Vann-Sanitær og hygiene) prosjektene.

**Liberia**: Vi er godt i gang med både å rehabilitere gamle og grave nye brønner, og flere steder er all infrastruktur ferdig. Nylig besøkte vi Kolonta der det ble det uttrykt stor takknemlighet over at å kunne hente rent vann fra den nye brønnen midt i landsbyen. Allerede ble det rapportert at antall tilfeller med diare var betydelig lavere. Regntiden er verst med tanke på forurenset vann og landsbybefolkningen så fram til en regntidperiode med betydelig mindre sykdom enn normalt.

Både i Nyumah Town og 3 andre landsbyer var gravingen ned til vannspeilet ferdig da vi var der for få uker siden og støpningen av sement ringene var gjort eller i full gang. Innbyggerne i Nyumah town var spesielt glad for at det snart er slutt på å sende barna på en farefull vei i skogen etter vann. Barn og kvinner er utsatt for overgrep når vannkilden ligger et stykke unna befolkningen. Derfor handler tilgang på rent vann i landsbyene ikke bare om å forebygge sykdom, men også å forebygge overgrep mot kvinner og barn.

Helse;

**Liberia**; Zebay helseklinikk er rehabilitert og kan nå gi et mye bedre tilbud til spesielt småbarn og fødende kvinner. Tidligere var fødestuen knøttliten, med svært dårlige arbeidsforhold for jordmødrene. Nå er fødestuen betydelig større og det er et rom hvor mor kan oppholde seg noen timer etter fødselen om hun har behov for ekstra oppfølging. I slutten av juni drar vi til Glahs town for å være med på åpningen av en helt ny helseklinikk som Misjonsalliansen har bygget der. Grunnet lang avstand og uframkommelig vei i regntiden har vi enda ikke besøkt dette stedet. Nå lages det en ny tilkomstvei til klinikken og vi gleder oss til endelig få muligheten til å dra og se.

**Mikrofinans:** Det var presidentvalg i Liberia i høst og tiden rundt de to valgrundene var preget av usikkerhet. Folk `satt på gjerdet` og var redd for å bruke penger. Mange av de små lokale forretningsforetakene gikk dårligere, samtidig som det var et ønske fra Diakonia MDI å være restriktiv med utlån den perioden. Nå er situasjonen mer oversiktlig og stabil og vi gleder oss over at pilene igjen peker i rett retning.